**עיבוד צוותי**

1. **המתכונת- שלושה צוותי עיבוד:**
2. צוות 1 ללא הבינלאומיים וללא שלושת מובילי הסיור + צוות 2 ללא הבינלאומיים + נציג ממובילי הסיור - סה"כ 13 משתתפים.
3. צוות 3+ נציג ממובילי הסיור - סה"כ 11 משתתפים.
4. צוות 4+ נציג ממובילי הסיור - סה"כ 11 משתתפים.
5. **כל צוות עיבוד נחלק לשלוש קבוצות:**
6. גישת הימין הישראלי.
7. גישת השמאל הישראלי.
8. הגישה הפלסטינית.
9. **מהלך העיבוד:**
10. כל קבוצה בצוות העיבוד תתבקש ליתן עמדתה במשך כרבע שעה, לאור הגישה עליה היא אמונה, ביחס לסוגיה לדיון, כמפורט להלן, ולהציגה בפורום הצוותי. זאת, על מנת לחשוף את המשתתפים בצוות לכלל ההיבטים הרלוונטיים ולחדד את ההבנה לגבי הסוגיה ומורכבותה.
11. בחצי שעה שנותרה לעיבוד, ייעשה מאמץ לגבש עמדה "מוסכמת" של הצוות כולו ביחס לסוגיה.
12. **הסוגיה לדיון:** איו"ש ועזה - שתי ישויות נפרדות או שני מרכיבים בישות אחת?
13. **סיכום העיבוד:**

נציג מובילי הסיור בכל צוות יאסוף את התייחסות הצוות לכל סוגיה וביחד יגובש סך ההתייחסויות של כלל הצוותים לסוגיה.

1. **סיכום מתודולוגי לעיבוד**

כל צוות נחלק לשלוש קבוצות שייצגו את: עמדת הימין הישראלי, עמדת השמאל הישראלי והעמדה הפלסטינית. לאחר מכן, התבקש הצוות כולו לגבש עמדה מוסכמת לצורך הצגתה לדרג מדיני.

לאור היעדרם של המשתתפים הבינלאומיים, אוחדו צוותים 1 ו-2 לצורך העיבוד, כאשר שלושת מובילי הסיור ליוו כל אחד צוות אחר.

ההתרשמות היא ששאלת החקר הייתה בהחלט טובה ואיפשרה דיון פתוח ועמוק בצוותים, דיון שגלש גם לשאלת הסכסוך הישראלי-פלסטיני בכללותו.

להלן ריכוז תובנות שעלו במהלך העיבודים:

1. מרצים שונים התבקשו להתייחס לשאלת החקר במהלך הטעינות והסיור עצמו. חלקם עשו זאת ואיפשרו לחברי הקבוצות השונות בצוותים לקבל ממקור ראשון התייחסויות שונות לשאלת החקר.
2. הדיון בצוותים התרחב לדיון על עתיד איו"ש והסכסוך הישראלי-פלסטיני, שחרגו מתחום שאלת המחקר. יש לציין כי בדיון מקדים, במסגרת גיבוש הסיור, נשקלה האפשרות לקבוע שאלת חקר רחבה יותר, אך הוחלט כי לשאלה שנבחרה יש מהות ורלוונטיות בפני עצמה, במיוחד לאחר שסיור דרום (כולל היבטים הרלוונטיים לעזה) התקיים קודם לכן.
3. בחלק מהצוותים הובעה דעה כי נכון היה להעמיד שתי קבוצות פלסטיניות: האחת שתייצג את הרש"פ והשניה שתייצג את החמאס וארגוני ההתנגדות הפלסטיניים האחרים.
4. השיח בצוותים התמקד בעיקר בעמדות המתונות של נציגי הימין והשמאל הישראלי והפלסטינים ולא בעמדות הקיצון.